open-index/open-wikipedia-markdown huggingface dataset:
Zastava Nove Kaledonije

Na Novoj Kaledoniji, prekomorskom teritoriju Francuske, službena zastava je francuska trobojnica. 

Godine 2008. vlada Nove Kaledonije je raspravljala o službenoj regionalnoj zastavi i himni. U širokoj upotrebi, iako neslužbena je zastava FLNKS-a (*Front de Libération Nationale Kanak et Socialiste*), političke stranke koja se bori za nezavisnost Nove Kaledonije. 

## FLNKS zastava

FLNKS zastava, koju je stranka usvojila 1980. sastoji se od tri horizontalna polja, redom od gore: plavog, crvenog i zelenog. Na zastavi se nalazi i žuti disk sa crnim simbolom koji predstavlja "flèche faitière", vrstom strijele koja se nalazi na krovovima Kanak kuća.

Plava boja simbolizira nebo i more koje okružuje Novu Kaledoniju, crvena prolivenu krv Kanaka u borbi za nezavisnost, socijalizam i jedinstvo. Zelena boja simbolizira samu zemlju, te predaka pokopanih u njoj, a žuti disk sunce.
Zastava Havaja

**[[Zastava]] [[Havaji|Havaja]]** predstavlja Havaje kao kraljevinu, protektorat, republiku, teritoriju i državu SAD-a. Zastava se sastoji od osam horizontalnih linija bijele, crvene i plave boje. Linije predstavljaju osam glavnih ostrva na Havajima: Hawaiʻi, Oʻahu, Kauaʻi, Kahoʻolawe, Lānaʻi, Maui, Molokaʻi i Niʻihau. U gornjem lijevom uglu se nalazi zastava Ujedinjenog Kraljevstva.

## Povezano

* Grb Havaja
* Zastava Sjedinjenih Američkih Država
Zastava Sjevernih Marijanskih otoka

**Zastava Sjevernomarijanskih otoka** je usvojena 4. srpnja 1976. Kao i zastave drugih pacifičkih država, kao na primjer Maršalovih Otoka i Naurua, i zastava Sjevernomarijanskih otoka se sastoji od plavog polja sa bijelom zvijezdom. Zvijezda je inspirirana UN-om, budući da je UN jedno vrijeme upravljao njihovim teritorijem. Iza zvijezde se nalazi tradicionalni "latte" kamen, oko kojeg je vijenac od cvijeća, koji je na zastavu dodan 1981., te predstavlja povezanost između otoka i njegove povijesti i običaja.
Gen

**Gen** je fizička i funkcionalna jedinica nasleđivanja, koja prenosi naslednu poruku iz generacije u generaciju, a čini ga celovit deo DNK potreban za sintezu jednog proteina ili jednog molekula RNK. Geni su nanizani duž kromosoma. Gen za određeno svojstvo uvek se nalazi na istom mestu na kromosomu koje se naziva genski lokus.
 
Geni su linearno raspoređeni delovi kromosomske DNK (vidi sliku). NJihova veličina (broj nukleotida DNK) i i raspored na kromosomima su stogo određeni. Građa gena je ustvari građa same DNK i ogleda se u tačno određenom redosledu nukleotida (A, T, C i G). Promena tog redosleda, manjak ili višak nukleotida rezultira u promeni funkcije gena i naziva se genska mutacija (tačkasta mutacija).

## Podela gena
Prema funkciji koju obavljaju, gene možemo podeliti na:
* strukturne i 
* regulatorne.

**Strukturni geni** su:
* geni koji nose šifru za protein (prepisuju se na i-RNK) i 
* geni koji se samo prepisuju u RNK (t-RNK, r-RNK).

**Regulatorni geni** se ne prepisuju već se za njih vezuju molekuli koji regulišu određene procese u organizmu. Znanja o regulatornim genima su još uvek nedovoljna. Pripadaju im geni koji:
* učestvuju u replikaciji, 
* učestvuju u kretanju kromosoma u deobi, 
* kontrolišu krosing-over i telomere koje doprinose stabilnosti kromosoma.

Telomere predstavljaju neku vrstu zaštitne *kape* kromosoma jer ne reaguju sa krajevima drugih kromosoma i nisu osetljive na dejstvo egzonukleaza.
 
## Egzoni i introni
Skup svih gena u jednoj haploidnoj ćeliji je genom. Količina DNK u genomu eukariota daleko premašuje zbir gena koji kodiraju sve proteine prisutne u ćelijama. To znači da deo genoma sadrži nizove nukleotida koji ne nose šifru za sintezu proteina. Segmenti gena koji sadrže informaciju za sintezu proteina su nazvani egzoni, a nekodirajući nizovi između njih su introni (vidi sliku).

Dakle, geni eukariota imaju mozaičku građu: deo gena koji nosi šifru ispresecan je delovima koji ne nose šifru (vidi sliku). Kod prokariota introni ne postoje već su njihovi geni neprekinuti nizovi kodirajućih nukleotida.

Biološki značaj introna i njihova funkcija su još uvek nerazjašnjeni. Nekodirajući delovii genoma našli su praktičnu primenu u krimnologiji i sudskoj medicini poznatu kao genetički otisci prstiju.

## Vanjske veze
* BioNet Škola 
* The Dolan DNA Learning Center
* DNA Interactive
* DNA From The Beginning
Dupe od mramora

***Dupe od mramora*** je anti-ratni film Želimira Žilnika iz 1995. godine. Film je prikazivan na brojnim festivalima, a na Berlinaleu je dobio nagradu žirija u selekciji Teddy Award.

## Radnja
Film suprotstavlja dva lica sredine ratnih devedesetih godina prošlog veka u Srbiji. Merlinka je transvestit i prostitutka koja živi u predgrađu Beograda sa svojom prijateljicom Sanelom. Sanela, transžena i, takođe, prostitutka je zaljubljena u bodibildera sa kojim se "venčava". Merlinka sanja o luksuzu, ali je ujedno puna razumevanja i podrške prema svima. Kako se navodi u opisu filma, ona "pacifikuje Balkan" i brani Beograd na način na koji ume. Privodeći ih kao svoje mušterije, ona obuzdava nasilnike, trošadžije, usamljene nesrećnike i napaljene mladiće koji bi svoju agresiju u suprotnom ispoljili nad devojčicama, nezaštićenim majkama i bespomoćnim staricama. "*Služeći istovremeno kao snažna [[Đerdapska brana]] i [[Zid plača]], Merlinka stišava uzavrelu krv nasilnih Dinarida i obogaćuje je ljubavlju.*" S druge strane je Džoni, povratnik iz rata u Bosni koji takođe želi da ohladi uzavrelu krv, ali koristeći se noževima i mecima.

## Vanjske veze
* 
* East European Gay Films

## Reference
Fine mrtve djevojke

***Fine mrtve djevojke*** je hrvatski film iz 2002. godine, reditelja Dalibora Matanića. Film u centar interesovanja stavlja lezbejski par, Ivu i Mariju, pa se može označiti kao prvi hrvatski lezbejski film i kao prvi lezbejski film na srpskohrvatskom govornom području.

## Radnja

Iva (Olga Pakalović) i Marija (Nina Violić), mladi lezbejski par, iznajmljuju stan u naizgled sasvim običnoj zagrebačkoj zgradi. Njihova gazdarica, Olga (Inge Appelt) je, takođe, srećna zbog njihovog useljenja i spočetka je Ivu namenila svome sinu, Danijelu (Krešimir Mikić). Premda devojke pokušavaju da sačuvaju svoju privatnost, ne mešajući se u živote svojih komšija, uskoro počinju da otkrivaju da i ne žive u tako običnoj zgradi. Tu je komšija koji u stanu čuva leš svoje žene, kako bi nastavio da prima njenu deviznu penziju. Zatim, učesnik rata koji pati od posttraumatskog stresnog sindroma i fizički zlostavlja svoju ženu, koja pak krišom obavlja abortus u ilegalnoj ordinaciji komšije, ginekologa Perića, kod koga na abortus dolaze i časne sestre. Prave nezgode počinju kada gazdarica Olga saznaje, špijunirajući ih, da su Iva i Marija lezbejke. Podstaknut od strane svoje majke, Dalibor koristi priliku trenutnog Marijinog odsustva i odlazi kod Ive, koju siluje na (odobravajuće) oči svoje majke. Reagujući na silovanje svoje devojke, Marija započinje tuču sa Daliborom u kojoj ga slučajno ubije. Olga podiže ostale komšije, koji se zbog svojih patologija već nalaze u pripravnosti i spremni da se upuste u svako nasilje. U atmosferi linča neko od komšija ubija Mariju. Sve ovo saznajemo u retrospektivi, kroz Ivinu priču policijskom inspektoru. Naime, posle Marijinog ubistva Iva se udala za muškarca i sa njim dobila dete, za koje Olga misli da je njen unuk i kidnapuje ga. Iva ne želi da njen muž to sazna, jer ona krije i ceo njen prethodni život od njega. U poslednjoj sceni Blaž (Ivica Vidović), muž gospođe Olge, ubija Olgu i vraća Ivi dete.

## Uloge

|- align=center
|align=left|Olga Pakalović||align=left|Iva|| 
|- align=center
|align=left|Nina Violić||align=left|Marija|| 
|- align=center
|align=left|Inge Appelt||align=left|Gazdarica Olga||
|- align=center
|align=left|Krešimir Mikić||align=left|Danijel||
|- align=center
|align=left|Boris Miholjević||align=left|dr. Perić||
|- align=center
|align=left|Mirko Boman||align=left| ||
|- align=center
|align=left|Jadranka Đokić||align=left|prostitutka Lidija||
|- align=center
|align=left|Milan Štrljić||align=left|inspektor||
|}

## Nagrade
* Filmski festival u Puli
** Velika zlatna arena – za najbolji film
** Zlatna arena za režiju – Dalibor Matanić
** Zlatna arena za produkciju – Alka film
** Zlatna arena za žensku sporednu ulogu – Olga Pakalović
** Zlatna arena za mušku sporednu ulogu – Ivica Vidović
** Zlatna vrata Pule – nagrada publike
* Međunarodni filmski festival u Sočiju
** Specijalna nagrada žirija – Dalibor Matanić 
* Geneva Cinéma Tout Ecran
** Nagrada mladog žirija – Dalibor Matanić

## Reference

## Vanjske veze
* 
* Fine mrtve djevojke  na film.hr
* Fine mrtve devojke, na gay-serbia.com
Torcida Sandžak

**Torcida Sandžak** je naziv za grupu navijača fudbalskog kluba FK Novi Pazar iz Novog Pazara u Srbiji. Buđenje nacionalne svijesti u tadašnjoj državi nije mimoišlo ni navijače Novog Pazara. Ujedinjenje svih navijačkih grupa i nacionalna homogenizacija navijača u jednu navijačku grupu desilo se 1989. godine. Tada su se sve vođe složile da se nova, zajednička grupa navijača Novog Pazara zove "Torcida Sandžak".

Ime je dobila po uzoru na slične navijačke skupine sa prefiksom Torcida (na portugalskom *fitilj*), te Sandžak, regiju gdje se Novi Pazar nalazi. Torcida Sandžak se počela razvijati velikom brzinom i vrijemenom je postala zaštitni znak grada i ponos svih sandžačkih Bošnjaka. Torcida Sandžak je registrovana na saveznom nivou kao udruženje ljubitelja navijača i navijača sportskih klubova Novog Pazara. Teško je utvrditi tačan broj navijača, ali onih koji imaju člansku kartu Torcide Sandžak u plaćaju članarinu je 2100 (stanje na dan 16. 3. 2011.), mada je onih koji nose obilježja i osjećaju se kao Torcidaši znatno više.

Kako je vrijeme prolazlo Torcida Sandžak se širila preko cijelog Sandžaka, pa tako Torcida Sandžak ima organizovane ekipe koje dolaze iz Rožaja, Tutina, Bijelog Polja, Prijepolja, Sjenice. Takođe ima dosta članova iz dijaspore, ali najpoznatija je Torcida Vienna, ekipa iz Beča. Torcida Sandžak trenutno ima dvije podgrupe i to Mladu Gardu i Cannabis Firmu. U bratskom je odnosu sa navijačima turskog Fenerbahčea. Slogan sandžačke Torcide glasi:

*,,Na braniku grada - nekada i sada!*

## Vanjske veze
* Torcida Sandžak Zvanična stranica 
* Torcida Sandžak forum
Zastava Američke Samoe

**[[Zastava]] [[Američka Samoa|Američke Samoe]]** je službeno usvojena 24. travnja 1960. Zastava se sastoji od plavog polja sa bijelim trokutom crvenog ruba, čija je baza na desnom rubu zastave, a vrh na lijevom. Orao na zastavi predstavlja povezanost Američke Samoe sa Sjedinjenim Američkim Državama. Orao u kandžama drži tradicionalne simbole moći samoanskih poglavica.
Zastava Guama

**[[Zastava]] [[Guam]]a** je usvojena 9. februara 1948. Zastava je tamno plave boje sa crvenim obodom. U sredini zastave se nalazi grb Guama.

## Povezano

* Grb Guama
43. Filmski susreti

**43. Filmski susreti** održani su od 21.8. do 27.8. 2008. Festival je otvorila glumica Svetlana Bojković. 43. glumački festival biće upamćen i po izuzetno lošem tonu tokom projekcije filmova.

Umetnička direktorka festivala je bila Snežana Nikšić.

## Program

Tokom festivala prikazano je 12 filmova, od kojih 7 premijerno u Nišu, dok je film *[[Maša (film)|Maša]]* Siniše Kovačevića imao srpsku premijeru.

## Nagrade

Dodeljene su i nezvanične nagrade festivala, i to: 
* Nagrada za životno delo *[[Pavle Vujisić (nagrada)|Pavle Vujisić]]* pripala je glumici Miri Banjac, koja zbog bolesti nije mogla lično da je preuzme. 
* Nagrada *[[Ona i On]]*, koju dodeljuje kompanija *[[Novosti (kompanija)|Novosti]]* pripala je Radošu Bajiću i Ljiljani Stjepanović za seriju *[[Selo gori, a baba se češlja]]*.
Grb Brazila

Sadašnji **grb Brazila** datira od kada je on postao republika, krajem 19. veka.

Grb se sastoji od središnjeg amblema okruženog strukama kafe i duvana - glavnih poljoprivrednih proizvoda Brazila.

U belom krugu u sredini, može se videti Južni krst (poznat i kao Kruks). Prsten sa 27 zveza predstavlja 26 brazilskih država (republika) i jednan savezni distrikt.

Na plavoj traci, u donjem delu grba, ispisani su pun naziv Brazila (República Federativa do Brasil - Savezna Republika Brazil) i datum kada je osnovana savezna država (15. novembar 1889.)

 
Datoteka:COA Regent Prince of Brazil.svg|Grb regenta princa od Brazila, septembar - decembar 1822
Datoteka:Coat of arms of Brazil (1822–1853).svg|Grb prve carevine, 18. septembar, 1822 - ~1870
Datoteka:Coat of Arms of the Empire of Brazil (1853-1889).svg|Grb druge carevine, ~1870 - 15. novembar, 1889
Datoteka:Coat of arms of Brazil.svg|Grb republike, 19. novembar, 1889 - danas


## Povezano
* Zastava Brazila

## Vanjske veze

* http://flagspot.net/flags/br.html#coa
Grb Čilea

**[[Grb]] [[Čile]]a** datira još od 1834. godine, a dizajnirao ga je engleski umjetnik Charles Wood Taylor. Sastoji se iz centralnog štita koji je obojen pola plavo, a pola crveno, s bijelom zvijezdom u sredini. Štit pridržavaju s jedne strane kondor, a s druge huemul (vrste jelena). Obje životinje na glavi drže krunu. Na vrhu štita se nalazi plavo, bijelo i crveno perje. Ispod štita je traka s natpisom "Por la Razón o la Fuerza" (S razlogom ili silom).

## Povezano
* Zastava Čilea
Grb Ekvadora

**[[Grb]] [[Ekvador]]a** je usvojen 1900. godine. Sastoji se iz ovalnog štita na kojem se nalazi vulkan Chimborazo i rijeka Guayas na kojoj se nalazi istoimeni brod. Iznad štita je kondor sa raširenim krilima, simbol moći, veličine i snage Ekvadora. Oko štita se viore četiri zastave Ekvadora.

## Povezano
* Zastava Ekvadora
Grb Gvajane

**[[Grb]] [[Gvajana|Gvajane]]** je usvojio palament 25. februara 1966. godine. Sastoji se od štita na kojem se nalazi vodeni ljiljan, tri plave linije koje simbolizuju tri glavne rijeke u Gvajani i nacionalna ptica hoacin. Iznad štita je kruna koja simbolizuje starosjedilački narod. Štit pridržavaju dva jaguara koji također drže i sjekiru, šećernu trsku i struk riže. Ispod štita je traka sa natpisom "One people, One Nation, One Destiny" (Jedan narod, jedna nacija, jedna sudbina).

## Povezano
* Zastava Gvajane
Grb Kolumbije

**[[Grb]] [[Kolumbija|Kolumbije]]** je usvojen 9. maja 1834. godine. Grb se sastoji od štita koji je podjeljen na tri dijela. U gornjem dijelu se nalazi šipak, pored koga se nalaze dva roga ispunjena zlatnim i srebrnim novčićima, kao i tropskim voćem. U srednjem dijelu se nalazi frigijska kapa, kao simbol slobode. U donjem dijelu se nalaze dva broda koji simboliziraju moreplovsku prošlost Kolumbije i panamskog kanala koji je bio u sastavu Kolumbije do 1903. Iznad štita je kondor koji u kljunu drži maslinovu granu, a ispod njega je traka sa natpisom "Libertad y Orden" (Sloboda i Red). Pored štita se viore četiri kolumbijske zastave.

## Povezano
* Zastava Kolumbije
Grb Paname

**[[Grb]] [[Panama|Paname]]** je heraldički simbol centralnoameričke države Paname. Grb je prvobitno usvojen provizionalno, a konačno zakonom kojim je usvojena i panamska zastava. Centralni deo štita je prikaz panamskog kanala. Gornji dio štita je podjeljen na dva dijela, gdje desni sadrži prikaz mača i puške na bijeloj podlozi (što treba da simboliše odricanje od nasilnih metoda i građanskih ratova), a lijevi lopatu i motiku na crvenom polju (simbol rada).

Donji dio štita takođe je podjeljen na dva dijela. Desni sadrži prikaz roga izobilja na plavom polju, a lijevi točak sa krilima na srebrnoj podlozi (simbol napretka).

Iznad štita je orao u poletu koji u kljunu drži traku sa motom Paname: "*Pro Mundi Beneficio*". Iznad orla je devet zlatnih zvijezda, simbola devet provincija na koje je podjeljena Panama. Kao parafernalije grba javljaju se po dvije zastave Paname, nerazvijene, na jarbolima, sa svake strane štita.

## Povezano
* Zastava Paname
Grb Argentine

**[[Grb]] [[Argentina|Argentine]]** je usvojen u svom trenutnom izgledu 1944. godine. Grb se sastoji od sljedećih simbola: na vrhu grba se nalazi Mayo sunce, simbol Argentine; u sredini grba se nalaze dvije ruke koje se rukuju, simbol jedinstva različitih provincija Argentine. Ruke se spajaju u štapu na čijem vrhu se nalazi frigijska kapa (kapa slobode). Pozadina grba je plava i bijela, simbol argentinskog naroda.Oko grba se nalazi lovorov vijenac.

## Povezano
* Zastava Argentine
Grb Bolivije

**[[Grb]] [[Bolivija|Bolivije]]** sastoji se od centralnog štita koji je okružen bolivijskim zastavama, puškama, lovorovim vijencima i kondorom na vrhu štita. U srednjem dijelu štita su prikazani planina Potosí, izlazeće sunce, alpaka, drvo i pšenica. Iznad štita je natpis "*Bolivia*" (Bolivija), a ispod deset žutih zvijezda koje predstavljaju devet departmana Bolivije i provinciju Litoral koja je u sastavu Čilea od 1879. godine.

## Povezano
* Zastava Bolivije
Grb Paragvaja

**[[Grb]] [[Paragvaj]]a** je bijele boje na kojem se nalazi crveni krug sa natpisom "República del Paraguay" (Republika Paragvaj). Unutar njega se nalazi maslinova grana i palmina grana spojene na dnu. U samoj sredini grba je žuta zvijezda na plavoj pozadini.

## Povezano
* Zastava Paragvaja
Grb Perua

**[[Grb]] [[Peru]]a** se sastoji od štita na kojem se nalazi u gornjem lijevom uglu vikunja (životinja slična lami), u fornjem desnom hinona drvo, a u donjem dijelu rog ispunjen novčićima. Iznad grba se nalazi hrastova kruna, a oko grba se viore četiri peruanske zastave.

## Povezano
* Zastava Perua
Grb Surinama

**[[Grb]] [[Surinam]]a** je usvojen 25. novembra 1975. godine, danom sticanja nezavisnosti. Sastoji se od štita čija lijeva strana simbolizira prošlost (brod koji dovodi robove iz Afrike), a desna strana sadašnjost (kraljevska palma, simbol čovjeka). U sredini štita je zeleni dijamant sa žutom zvijezdom. Oko štita stoje dva domorodca koji pridržavaju štit, a ispod štita je traka s motom "Justitia, pietas, fides" (Pravda, pobožnost, odanost).

## Povezano
* Zastava Surinama
Grb Trinidada i Tobaga

**[[Grb]] [[Trinidad i Tobago|Trinidada i Tobaga]]** je dizajniran 1962. i predstavlja narod Trinidada i Tobaga. Štit je u istim bojama (crvena, crna i bijela) kao i zastava Trinidada i Tobaga. Na štitu se nalaze tri Kolumbova broda Nina, Pinta i Santa Maria. Na štitu se nalaze dva kolibrija, jer je zemlja poznata po kolibrijima. Štit pridržavaju dvije ptice ibis i kokriko. Ispod štita je netpis "Together We Aspire, Together We Achieve".

## Povezano
* Zastava Trinidada i Tobaga
Grb Urugvaja

**[[Grb]] [[Urugvaj]]a** je usvojen 19. marta 1829. godine. Sastoji se od ovalnog štita podjeljenog na četiri dijela. U gornjem lijevom dijelu se nalazi vaga pravde, u gornjem desnom brdo Montevideo sa tvrđavom na vrhu, u donjem lijevom konj simbol slobode i u donjem desnom vo. Štit je okružen sa dvije maslinove grane, a iznad štita je Mayo sunce, simbol uzdizanja urugvajske nacije.

## Povezano
* Zastava Urugvaja
Grb Falklandskih otoka

**[[Grb]] [[Falklandi|Falklandskih ostrva]]** je u upotrebi od 29. septembra 1948. Na grbu se nalazi brod "Desire", brod s kojim je John Davis otkrio Falklandska ostrva. Iznad štita se nalazi ovca, simbol ovčarstva. Ispod štita je traka s motom "*Desire the Right*"

## Povezano
* Zastava Falklandskih ostrva
Grb Francuske Gijane

**[[Grb]] [[Francuska Gvajana|Francuske Gvajane]]** se sastoji od štita kojeg pridržavaju dvije kune. Na štitu se nalaze ljiljani i natpis godine "1643", godine kad je Francuska Gvajana pripala Francuskoj, kao i posuda sa zlatom i tri cvijeta. Iznad štita je traka s natpisom "Fert Aurum Industria" (Rad stvara obilje).

Osim ovog grba Francuska Gvajana zvanično koristi i svoj logo sa natpisom GUYANE, LA RÉGION, kao i grb Francuske, jer je Francuska Gvajana prekomorska teritorija Francuske.

## Povezano
* Zastava Francuske Gvajane
Grb Nizozemskih Antila

**[[Grb]] [[Nizozemski Antili|Holandskih Antila]]** sastoji se od štita, krune i mota. Štit se sastoji od pet plavih zvjezdica na žutoj pozadini i crvenim rubom. Zvijezde predstavljaju pet ostrva Holandskih Antila (do 1986 ba grbu je bilo šest zvjezdica jer je u sklopu Holandskih Antila bila i Aruba). Na vrhu štita se nalazi holandska kruna, a ispod moto "*LIBERTATE VNANIMVS*" (Ujedinjeni u slobodi).

## Povezano
* Zastava Holandskih Antila
Grb Južne Georgije i arhipelaga Južni Sandwich

**[[Grb]] [[Južna Georgija i otočje Sandwich|Južne Džordžije i Južnih Sendvičkih Ostrva]]** je usvojen 1985. Do 1985 ova ostrva su bila u sastavu Falklandskih ostrva i koristili su njihov grb, a do 1962 su bila u sastavu Britanskog Antarktičkog teritorija. Grb se sastoji od štita na kojem se nalazi lav s bakljom. Oko štita su postavljeni tuljan i pingvin, a na vrhu štita šljem i jelen. Ispod štita je traka s motom "*Leo Terram Propriam Protegat*" (Lav štiti svoju zemlju). 

## Povezano
* Zastava Južne Džordžije i Južnih Sendvičkih Ostrva
Zastava Argentine

**[[Zastava]] [[Argentina|Argentine]]** potiče iz 1811. godine. Sastoji se od tri horizontalne trake. U sredini se nalazi bela dok su gornja i donja traka svetloplave boje. Godine 1818. u središnji deo zastave dodato je simbolički prikazano žuto Sunce. Zastava sa Suncem se zove „Zvanična zastava za proslave“ (španski *Bandera Oficial de Ceremonia*). Zastava bez Sunca se naziva ornamentalna (ukrasna) zastava (španski *Bandera de Ornato*) i nije zvanična zastava. Iako se obe smatraju zastavama ove zemlje ukrasna verzija uvek dolazi ispod zvanične.
Zastava Bolivije

**[[Zastava]] [[Bolivija|Bolivije]]** u trenutnom obliku je usvojena 1851. Ima horizontalnu podjelu na tri boje: crvenu, žutu i zelenu. Na sredini se nalazi grb Bolivije.

Crvena predstavlja životinje Bolivije i njenu oslobodilačku vojsku, zelena plodnost, a žuta nalazišta minerala.


Datoteka:Flag of Bolivia.svg| Civilna zastava. Omjer: 15:22
Datoteka:Flag of Bolivia (militar).svg| Zastava oružanih snaga. Omjer: 15:22
Datoteka:Naval ensign of Bolivia.svg| Pomorska zastava. Omjer: 2:3
Datoteka:Banner of the Qulla Suyu (1979).svg|Wiphala (Qullan Suyu verzija).
Grb Arube

**[[Grb]] [[Aruba|Arube]]** je dizajniran u Amsterdamu 1955. Postoji sedam elemenata na grbu:
* Lav na vrhu grba simbolizira moć
* Bijeli krst na štitu simbolizira odanost vjeri
* Ispod grba je lovorov vijenac simbol mira
* U gornjem desnom grbu se nalazi arubsko brdo Hooiberg
* U donjem desnom je točak simbol industrije
* U gornjem lijevom uglu je biljka aloa, značajan izvor prihoda na ostrvu
* U donjem desnom su dvije ruke koje se rukuju, simbol dobrog odnosa Arube sa svijetom

## Povezano
* Zastava Arube
Zastava Brazila

**[[Zastava]] [[Brazil]]a** se sastoji od zelene podloge na čijem središnjem delu se nalazi veliki žuti romb a unutar romba se nalazi plavi krug sa belim zvezdama u pet različitih veličina i zaobljene bele trake preko njih. Unutar trake je ispisan moto *[[Ordem e Progresso]]* (portugalski Red i napredak)

Moderna verzija zastave je zvanično usvojena 19. novembra 1889. godine. Koncept je osmislio Rejmundo Teksiera Mendes u saradnji sa Migelom Lemosom i Manuelom Perera Reisom. Verzija sa 27 zvezdica je usvojena 12. maja 1992. godine.
Zastava Čilea

**[[Zastava]] [[Čile]]a** sastoji se od dve horizontalne trake crvene i bele boje podjednake širine. Na belom polju, u gornjem levom uglu se nalazi plavi kvadrat sa belom petokrakom u centru koja predstavlja vodilju napretka i časti. Plava je simbol neba a bela snegom pokrivenih Anda. Crvena predstavlja krv prolivenu u borbi za nezavisnost.
Zastava Ekvadora

**[[Zastava]] [[Ekvador]]a** je usvojena 26. septembra 1860. godine. Sastoji se od tri horizontalne trake žute, plave i zelene boje. Na državnoj zastavi se, za razliku od civilne nalazi i grb Ekvadora. 

Iako dizajner zastave kaže da je bio inspirisan Geteom i simbolikom boja u njegovim delima ove boje imaju snažno nacionalno značenje za Ekvadorce. Po njima žuta je simbol poljoprivrede i bogastva, plava okeana i neba a crvena onih koji su dali svoje živote za slobodu.
Grb Venezuele

**[[Grb]] [[Venezuela|Venecuele]]** je usvojen od strane kongresa 18. aprila 1836. Grb u današnjem obliku datira iz 1954. Sastoji se od štita u bojama nacionalne zastave. U gornjem lijevom uglu se nalazi pšenica sa dvadeset strukova koji predstavljaju dvadeset država Venecuele. O gornjem desnom uglu se nalaze dvije zastave Venecuele, kao i mač, sablja i koplje. U donjem dijelu štita se nalazi divlji bijeli konj, predstavlja konja Simón Bolívara. Iznad štita su dva roga ispunjena prirodnim bogatstvima, a oko štita maslinova i palmina grana. Ispod štita je traka sa natpisom:

## Povezano
* Zastava Venecuele
Zastava Paname

**[[Zastava]] [[Panama|Paname]]** usvojena je 20. prosinca 1903. i privremeno je prihvaćena 1904. od strane ustavne skupštine. Definitivna je od 1925.

Plava i crvena predstavljaju konzervativnu i liberalnu stranku; bijela predstavlja mir. Plava zvijezda predstavlja čistoću i čestitost, a crvena vlast i zakon u zemlji.
Zastava Paragvaja

**[[Zastava]] [[Paragvaj]]a** jedinstvena je među svim ostalim zastavama država budući da ima različite grbove na licu i naličju zastave. 

Zastava je trobojka crvene, bijele i plave boje. Na sredini bijele pruge nalazi se grb. S lica to je grb Paragvaja kojeg čine dva koncentrična kruga u kojim se nalazi žuta zvijezda petokraka oko koje je zelena grančica, a iznad koje piše *Republica del Paraguay*. S naličja se nalazi grb državne blagajne kojeg čine dva koncentrična kruga u kojim je žuti lav ispod crvene kape slobode i riječi *Paz y Justicia* (mir i pravda).
Zastava Perua

**[[Zastava]] [[Peru]]a** je usvojena 1825. godine. Prikazana verzija zastave je državna zastava. Građanska zastava, zvana "narodna" zastava, je ista osim bez grba. Godišnjica bitke kod Arika, 7. juni, je Dan Zastave. Izmislio je je Hoze de San Martin.
Zastava Gvajane

**[[Zastava]] [[Gvajana|Gvajane]]**, poznata kao zlatni vrh strijele (*The Golden Arrowhead*), usvojena je 1966. godine. Boje nose simboličko značenje: zelena predstavlja agrikulturu i šume, bijela rijeke i vodu, zlatna mineralno bogatstvo, crna izdržljivost, a crvena dinamiku.
Zastava Trinidada i Tobaga

**[[Zastava]] [[Trinidad i Tobago|Trinidada i Tobaga]]** je usvojena 1962. kada je ova zemlja stekla nezavisnost.

Zastava se sastoji od crne dijagonalne pruge oiivičene uskim bijelim prugama na crvenoj podlozi. Crvena boja je simbol ljudske doborćudnosti i sunčeve svjetlosti, bijela označava jednakost i more, a crna jedinstvo.

## Druge zastave
 
Datoteka:Civil Ensign of Trinidad and Tobago.svg|Civilna zastava Trinidada i Tobaga
Datoteka:Naval Ensign of Trinidad and Tobago.svg|Mornarička zastava Trinidada i Tobaga
Zastava Urugvaja

**[[Zastava]] [[Urugvaj]]a** (Pabellón Nacional) se sastoji od devet jednakih horizontalnih pruga bijele i plave boje. U uglu se nalazi bijela podloga na kojoj je majsko sunce sa 16 sunčevih zraka. Zastava je prvi put usvojena 16. decembra 1828. i tada se sastojala od 17 pruga. 11. jula 1830. broj pruga je sveden na devet. 

Pruge na zastavi predstavljaju devet glavnih tregiona zemlje. Cijelokupni dizajn podsjeća na zastave Grčke i SAD-a. Osim ove zastave koriste se još dvije zvanične zastave zemlje, zastava Artigasa i zastava Treinta y Tres (prema dekretu izdatom 18. februara 1952). Ove dvije zastave su priznate iz historijskih razloga, a sve tri vise pred zgradom vlade.
Zastava Venezuele

**[[Zastava]] [[Venezuela|Venezuele]]** potječe iz 1811. Tada su usvojene tri glavne boje ove zastave: žuta, plava i crvena i raspoređene kao tri horizanalne pruge. Zvijezde i grb su dodani kasnije.

Žuta boja na zastavi predstavlja bogatstvo, plava hrabrost a crvena nezavisnost od Španjolske. 

U 19. stoljeću na zastavu su dodane 7 zvjezdica koje su predstavljale pokrajine Venezuele: Barcelona, Barinas, Caracas, Cumaná, Margarita, Mérida i Trujillo, sve ujedinjene u ratu za nezavisnost. 20. studenog 1817. na zastavu je stavljena i 8. zvijezdica kao simbol novo-oslobođene provincije Guayana. 

1954. usvojene su i mornarska i civilna zastava koje u gornjem desnom uglu imaju grb. Na grbu se nalazi konj u galopu, a 2006. njegov smjer trčanja je promijenjen.
Zastava Arube

**Zastava Arube** je usvojena 18. marta 1976. godine. Dizajn se sastoji od od polja svetlo plave boje (koja se naziva *Larkspur* ili *U.N. plava*), dve uske paralelno-horozontalne žute trake u donjem delu zastave i crvene četvorokrake zvezde sa belim obodom u gornjem levom delu.

Dizajn ima višestruko značenje:

* Plavo polje predstavlja nebo, more, mir, nadu, budućnost Arube i njihovu povezanost sa svojom prošlošću.
* Dve uske trake "nagoveštavaju *status aparte*". Jedna traka predstavlja kretanje turista ka sunčanoj Arubi, dok druga simbolizuje industriju (zlato i nafta). Takođe, pored sunca, zlata i bogatstva, žuta traka predstavlja i *vanglo* cveće.
* Zvezda ima naročito kompleksno značenje.
** Jako je neuobičajena četvorokraka zvezda na državnim obeležjima. U ovom slučaju predstavlja 4 strane sveta, što ukazuje na dosta kompleksno poreklo naroda Arube. A s obzirom da se na Arubi koriste 4 glavna jezika: papiamento, španski, engleski i holandski, može se i tu pronaći simbolika.
** Zvezda predstavlja i samo ostrvo: zemlja je dosta često crvena i ograđena belim plažama i plavim morem.
** Crveno takođe ima značenje krvi koju su Arubanci prolili tokom rata, kao i Indijanaca domorodaca i patriotske ljubavi.
** Belo znači čistotu i iskrenost.

Na Arubi je 18. mart državni praznik, poznat kao **Dan Zastave**.

## Vanjske veze

* Zastava Arube na sajtu vlade www.aruba.com
* Sara Bolinger: Kako je odabrana zastava Arube
Zastava Falklandskih otoka

**[[Zastava]] [[Falklandska ostrva|Falklandskih ostrva]]** usvojena je 29. septembra 1948. Tamno plave je boje i sa desne strane se nalazi grb Falklandskih ostrva, a u gornjem lijevo uglu zastava Ujedinjenog Kraljevstva. 

Tokom falklandskog rata, kada je Argentina okupirala ostrva, zastava je bila zabranjena i u zvaničnoj upotrebi je bila zastava Argentine. 

## Povezano
* Grb Falklandskih ostrva
Zastava Francuske Gijane

**[[Zastava]] [[Francuska Gvajana|Francuske Gvajane]]** zvanično je zastava Francuske, jer je Francuska Gvajana prekomorska teritorija Francuske, kao i zastava sa logom na kojem piše "GUYANE, LA RÉGION" (Regija Gvajana). Također postoji i nezvanična zastava zemlje, odnosno zastava pokreta za nezavisnost koja je žuto-zelene boje sa crvenom zvijezdom u sredini.

## Povezano

* Grb Francuske Gvajane
Zastava Kolumbije

**[[Zastava]] [[Kolumbija|Kolumbije]]** je usvojena 26. novembra 1861. Zastava je trobojka, žute, plave i crvene boje. Žuta boja zauzima gornju polovinu zastave, a druge dvije po jednu četvrtinu.

Francisco de Miranda je prva osoba koja je osmislila zastavu sa ove tri boje, oslanjajući se primarno na boje koje je koristio Kristofer Kolumbo na svojoj zastavi, ali i Goetheovu toeriju o osnovnim bojama. Ove boje na zastavi dijele Kolumbija, Ekvador i Venecuela. 

Ipak smatra se da ove boje nose i dodatna značenja. tako je žuta simbol resursa zemlje, plava okeana koji okružuju ovu zemlju, a crvena krvi prolivene u borbi za nezavisnost.
Zastava Surinama

**Zastava Surinama** je sastavljena od pet vodoravnih polja: zelenih (rubna, dvostruke širine), bijelih i crvenog (središnje, četverostruke širine). U sredini zastava je žuta petokraka zvijezda. 

Zastava je usvojena 25. studenog 1975. nakon proglašenja neovisnosti Surinama. Zvijezda predstavlja jedinstvo etničkih grupa, crveno polje napredak i ljubav, bijela mir i pravdu, a zelena nadu i plodnost. 

Bivša zastava se sastojala od pet zvijezda povezanih elipsom. Zvijezde su predstavljale etničke grupe: domoroce Indijance, kolonizatore Europljane, Afrikance koji su dovođeni za rad na plantažama, te Hinduse, Javance i Kineze. Elipsa je predstavljala jedinstvo između tih etničkih grupa.
Zastava Nizozemskih Antila

**[[Zastava]] [[Holandski Antili|Holandskih Antila]]** je bijela sa horizontalnom plavom trakom na sredini i vertikalnom crvenom trakom iste širine. U sredini se nalazi pet zvijezdica koje predstavljaju pet ostrva Holandskih Antila: Bonaire, Curaçao, Saba, Sint Eustatius i Sint Maarten.

## Povezano
* Grb Holandskih Antila
* Zastava Holandije
Zastava Južne Georgije i arhipelaga Južni Sandwich

**[[Zastava]] [[Južna Džordžija i Južna Sendvička Ostrva|Južne Džordžije i Južnih Sendvičkih Ostrva]]** je usvojena 1985, kada je teritorija formirana. Prije toga ova teritorija je koristila zastavu Falklandskih ostrva. Zastava je tamno plave boje i sa desne strane je smješten grb Južne Džordžije i Južnih Sendvičkih Ostrva, a u gornjem lijevom uglu zastava Ujedinjenog Kraljevstva.

## Povezano
* Grb Južne Džordžije i Južnih Sendvičkih Ostrva
Grb Antigve i Barbude

**[[Grb]] [[Antigva i Barbuda|Antigve i Barbude]]** dizajnirao je Gordon Christopher 1966. godine. Zvanično je predstavljen 16. februara 1967. Simboli na grbu su mnogo kompleksniji nego oni na zastavi Antigve i Barbude, ali većina elemanata su slični.

Na vrhu grba se nalazi ananas, voćka po kojoj su ostrva poznata. Nalazi se i nekoliko biljaka oko štita, kao hibiskus, šećerna trska i biljka juka. Pored štita također se nalaze i dva jelena.

Štit prikazuje sunce kako se izdiže iz plavo-bijelog mora i šećeranu.

Na dnu grba se nalazi moto: "Each endeavouring, all achieving"

## Povezano
* Zastava Antigve i Barbude
Grb Bahama

**[[Grb]] [[Bahami|Bahama]]** čini štit podjeljen na dva nejednaka horizontalna dijela. U donjem dijelu je brod jedrenjak, a u gornjem zlatno Sunce na plavom polju. Šljem na vrhu štita je frontalno orijentisan, zlatne boje, sa plavo-zlatnim vijencem. Na vrhu grba je školjka. Držači štita su sabljarka i flamingos. Odjeljak grba je podjeljen na dva dijela, prikaz mora ispod sabljarke i travnjak ispod flamingosa. Na zlatnoj traci ispisan je moto "Forward, upward, onward together" (Naprijed, više, dalje zajedno).

## Simbolika
Brod predstavlja karaku Santa Marija Kristofora Kolumba, koja plovi pod Suncem. Držači štita su nacionalne životinje Bahama, a na dnu se nalazi nacionalni moto, dok odjeljak simbolizuje geografiju ostrva, more i kopno. Školjka na vrhu simbolizuje raznovrsnu morsku floru i faunu ostrva.

Jarke boje na grbu predstavljaju sjajnu budućnost ostrva.

## Povezano
* Zastava Bahama
Grb Barbadosa

**[[Grb]] [[Barbados]]a** usvojen je nakon nezavisnosti 1966. dekretom kraljice Elizabete II. Kao i ostale britanske teritorije u Karibima, i ovaj grb posjeduje šljem na vrhu i štit kojeg pridržavaju dvije životinje.

Nacionalni simbol na vrhu grba je šaka čovjeka sa Barbadosa, koji drži dvije šećerne repe u obliku krsta sv. Andrije.

Štit je zlatne boje. Na njemu se nalaze dva barbadoska cvijeta "ponos Barbadosa" (*[[Caesalpinia pulcherrima]]*) i drvo fikusa (*[[Ficus citrifolia]]*). Štit pridržavaju pelikan i riba-delfin.

## Povezano
* Zastava Barbadosa
Grb Belizea

**[[Grb]] [[Belize|Beliza]]** usvojen je nakon sticanja nezavisnosti, te se malo razlikuje od onoga iz doba britanske vlasti.

Kružnu granicu grba čini 25 listova. U ovom krugu nalazi se drvo mahagonija, ispred kojeg je štit. Na štitu se u gornjim četvrtinama nalaze oruđa drvosječa, a brod u donjim. Oni su simboli značenja mahagonija i njegove upotrebe u brodogradnji.

Držači štita su dvije drvosječe različite rase. Drvosječa na lijevoj strani drži sjekiru, a onaj na desnoj veslo, što opet prikazuje značaj mahaghonija i brodogradnje.

Na dnu je napisan nacionalni moto, a grb čini glavni dio Zastave Belizea.

## Povezano
* Zastava Belizea
Grb Grenade

**[[Grb]] [[Grenada|Grenade]]** je usvojen sa nezavisnošću 1974. godine. Prikazuje štit podjeljen na četiri dijela zlatnim krstom. U sredini se nalazi Kolumbov brod Santa Maria, a u četvrtima se nalaze britanski lavovi i zlatni polumjeseci iz kojih rastu ljiljani. Na vrhu štita se nalazi zlatna kruna. Na vrhu grba se nalazi sedam ruža koje predstavljaju sedam komuna Grenade. Štit pridržavaju armadilo i golub.

## Povezano
* Zastava Grenade
Grb Gvatemale

**[[Grb]] [[Gvatemala|Gvatemale]]** je zapravo amblem, jer ne ispunjava heraldičke standarde za grb.

## Elementi grba
Grb se sastoji iz:
* venca maslinovih grančica, koji obuhvata sve ostale elemente
* ptice Kvecal
* svitka na kome na piše  (srpskohrvatski: )
* Dve ukrštene puške
* Dva ukrštena mača

## Simbolika
Maslinove grančice na grbu simbolizuju mir. Ptica Kvecal je tradicionalni južnoamerički simbol slobode. Datum na svitku, 15. septembar 1821, predstavlja datum nezavisnosti centralne Amerike od Španije. Ukrštene puške simbolizuju spremnost Gvatemale da se brani, a ukršteni mačevi simbolizuju čast.

Grb se nalazi i u centralnom polju zastave Gvatemale. 

## Povezano
* Zastava Gvatemale
Grb Haitija

**[[Grb]] [[Haiti]]ja** je prvi put proglašen 1807. godine a u sadašnjem obliku pojavljuje se od 1986. godine.

Na grbu se nalaze zastave Haitija na jarbolima, postavljene jedne iznad drugih, ispod palme i na zelenom travnjaku. Pored zastave nalaze se topovi. Na travnjaku se nalaze različiti predmeti, kao bubanj, pištolji i sidra. Iznad palme nalazi se frigijska kapa, simbol slobode.

Traka oko grba nosi moto Haitija: *L'Union Fait La Force* (fr.:, "Jedinstvo čini snagu").
Grb Hondurasa

**[[Grb]] [[Honduras]]a** sadrži tekst "*Republica de Honduras. Libre, Soberana e Independiente*" (Republika Honduras slobodna, suverena i nezavisna). Pored toga na grbu se nalaze kornukopia (simbol hrane), tobolac za strijele, listopadno drveće, krečnječke stijene. U sredini grba se nalazi masonsko oko.

## Povezano
* Zastava Hondurasa
Grb Jamajke

**[[Grb]] [[Jamajka|Jamajke]]** je u ovom obliku, sa malim izmjenama, od 1661. Originalni grb je dizajnirao William Sancroft. Svi djelovi grba predstavljaju Jamajku u raznim vidovima. Ananas (autohtono voće), Arawak (prvi stanovnici), krokodil (autohtoni reptil). Grb Jamajke je doživio nekoliko promjena, ali samo tri su zvanično zabilježene (1692, 1957 i 1962)

## Povezano
* Zastava Jamajke
Grb Kanade

**Kraljevski grb Kanade** proglasio je kralj George V 21. novembra, 1921.
Kanadski grb vrlo je sličan i rađen je po uzoru na grb Velike Britanije, tj. Ujedinjenog Kraljevstva.

## Simboli
Osnovni štit grba nosi simbole Engleske (tri lava/leoparda), Škotske (crveni lav u okviru na žutoj pozadini), Irske (zlatna harfa) i Francuske (žuti ljiljani na plavoj podlozi), što ukazuje na historijske veze sa Velikom Britanijom i Francuskom. Donji deo štita je karakteristično kanadski - tri javorova lista na grani, crvene (prvobitno zelene) boje.

Traka oko štita nosi moto Reda Kanade *desiderantes meliorem patriam* (*žele bolju zemlju*), pošto je kraljica suveren tog reda.

Šlem na štitu je kraljevski šlem u zlatnoj i bojama Kanade.

Lav iznad šlema je kraljevski lav koji drži simbol Kanade, javorov list, i kao takav se nalazi i na zastavi Generalnog guvernera, simbolišući njegovo predstavljanje Krune.

Držači štita su engleski lav i škotski jednorog, koji drže britansku zastavu i zastavu sa starim francuskim simbolima.

Donja traka nosi moto Kanade *a mari usque ad mare* (*od mora do mora*).

Cvetni motivi ispod štita predstavljaju nacionalne cvetove Engleske, Škotske, Irske i Francuske.


Royal Coat of Arms of Canada (1921–1957).svg|1921–1957
Royal Coat of Arms of Canada (1957–1994).svg|1957–1994
Royal Coat of Arms of Canada.svg|1994
Grb Dominikanske Republike

**[[Grb]] [[Dominikanska Republika|Dominikanske Republike]]** sastoji se iz štita u čijoj osnovi je beli ravnokraki krst sa naizmenična 2 crvena i 2 plava polja (vidi Zastava Dominikanske Republike), sa čije heraldički leve strane je palmina grana a sa heraldički desne maslinova grančica. Iznad štita nalazi se plava traka na kojoj je ispisan nacionalni moto: *Dios, Patria, Libertad* (*Bog, Otadžbina, Sloboda*). Ispod štita je na crvenoj traci (čiji se krajevi ponekad prikazuju i orijentisani na gore) ispisano *Republica Dominicana*. U centru štita je Biblija, otvorena na Jevanđelje po Jovanu, 8:32, gde piše *Y la verdad os hará libres* (*I istina će vas izbaviti*), sa malim krstom iznad. Sa svake strane Biblije i krsta nalaze se po tri koplja od kojih po dva nose zastavu Dominikanske Republike. 

Grb se pojavljuje i u sredini zastava Dominikanske Republike.
Grb Dominike

**[[Grb]] [[Dominika|Dominike]]** je usvojen 21. jula 1961. godine. Sastoji se od štita sa dva čuvara papagaja, a na vrhu štita se nalazi zlatni lav. Četvrti štita predstavljaju kanu, drvo banane, palmu i žabu. Ispod šita je ispisan nacionalni moto "Après Bondie C'est La Ter" (Poslije Boga zemlja).

## Povezano
* Zastava Dominike
Grb Kostarike

**[[Grb]] [[Kostarika|Kostarike]]** sastoji se iz zlatnog štita neuobičajenog oblika, iznad koga se nalazi plava traka na kojoj je crnim slovima napisanimo AMERICA CENTRAL. U gornjem dijelu štita nalazi se još jedna traka, bijele boje, na kojoj je također crnim slovima napisano REPUBLICA DE COSTA RICA.

Glavni dio štita zauzima slika na kojoj se nalaze dvije vodene površine, jedna u prvom planu, a druga u daljini, podijeljene kopnenom prevlakom, na kojoj se nalaze tri planinska vrha. U pozadini je izlazeće Sunce. Na svakoj od dvije vodene površine nalazi se po jedan brod jedrenjak s tri jarbola i zakačenom zastavom Kostarike na zadnjem dijelu broda. U gornjem dijelu slike nalazi se sedam bijelih petokrakih zvijezda.

## Simbolika
Dva broda i vodene površine na kojima se nalaze simbolizuju Karipsko more i Tihi okean, na koje Kostarika izlazi. Brodovi također simbolizuju dugu pomorsku historiju zemlje. Tri planine predstavljaju tri glavna kostarikanska planinska vijenca. Sedam zvijezda simbolizuje sedam provincija. Ranija verzija grba imala je pet zvijezda, koje podsjećaju na vrijeme Sjedinjenih Centralnoameričkih Država početkom 19. vijeka. Na to podseća i plava traka iznad štita.

## Povezano
* Zastava Kostarike
Grb Meksika

**[[Grb]] [[Meksiko|Meksika]]** je važan simbol meksičke politike i kulture vijekovima. Grb se sastoji od meksičkog zlatnog orla koji stoji na kaktusu sa zmijom u kljunu. Astecima ovo predstavlja jaku vjersku konotaciju, dok evropljanima predstavlja simbol pobjede dobra nad zlom.

## Povezano
* Zastava Meksika
Grb Nikaragve

**[[Grb]] [[Nikaragva|Nikaragve]]** je usvojen 21. augusta 1823. (kao grb centralne Amerike), ali nakon nekoliko izmjena konačno je predstavljen 1971. Trokut na grbu predstavlja jednakost, duga simbolizira mir, "gorro frigio" predstavlja slobodu, a pet vulkana bratstvo i jedinstvo pet zemalja Centralne Amerike.

## Povezano
* Zastava Nikaragve
Grb Salvadora

**[[Grb]] [[Salvador]]a** je u upotrebi od 15. septembra 1912. U sredini se nalazi trokut u kojem se nalazi pet vulkana koji izlaze iz mora koji predstavljaju pet ujedinjenih zemalja Centralne Amerike. Iznad vulkana je frigijanska kapa, a iznad nje duga. Iza grba se nalazi pet zastava Federalne Republike Centralne Amerike. Ispod grba se nalazi natpis "*Dios, Unión, Libertad*" (Bog, Jedinstvo, Sloboda). Oko grba je natpis REPÚBLICA DE EL SALVADOR EN LA AMÉRICA CENTRAL.

## Povezano
* Zastava Salvadora
Grb Sjedinjenih Američkih Država

**[[Grb]] [[Sjedinjene Američke Države|Sjedinjenih Američkih Država]]** posjeduje svoju prednju i zadnju stranu. Većinom se koristi prednja strana grba kao npr. na pasošima, ambasadama, vojnim obilježjima i raznim zastavama. Na novčanicama američkog dolara se koriste obje strane grba. Grb je prvi puk korišten 1782.

## Prednja strana
Na prednjoj strani se nalazi bjeloglavi orao sa raširenim krilima, koji u jednoj kandži drži trinaest strijela koje, dok u drugoj drži maslinovu grančicu koje zajedno predstavljaju da SAD ima želju za mirom, ali da će uvijek biti spremna na rat. U kljunu drži traku sa natpisom "*e pluribus unum*" (bs: *jedan od mnogih*). Iznad glave orle sa nalazi trinaest zvjezdica koje su postavljene u obliku jedne zvijezde u formaciji 1-4-3-4-1. Na sredini grba se nalazi zastavica sa trinaest okomitih crveno bijelih traka koje predstavljaju zastavu Sjedinjenih Američkih Država.

## Zadnja strana

Na zadnjoj strani se nalazi "nedovršena" piramida sa "okom koji sve vidi" umjesto vrha. U dnu piramide je napisana godina MDCCLXXVI (1776). Iznad piramide se nalazi natpis "*Annuit Cœptis*", dok je ispod natpis "*Novus Ordo Seclorum*".

## Ponavljanje broja trinaest
Broj trinaest pojavljuje se na više mjesta na grbovima, što predstavlja trinaest prvobitnih kolonija američkih država. A to su:
* 13 zvijezda u krugu iznad orla
* 13 traka u sredini grba
* 13 strijela u kandži orla
* 13 slova u pojmovima "*e pluribus unum*" i "*annuit coeptis*"
* 13 listova na maslinovoj grančici
* 13 maslina na maslinovoj grančici
* 13 slojeva cigli na piramidi
* 13 stranica na traci sa pojmom "*novus ordo seclorum*"
* 13 crveno belih polja na zastavi Amerike

## Povezano
* Zastava Sjedinjenih Američkih Država

## Vanjske veze

* Stranica o američkom grbu
Grb Svete Lucije

**[[Grb]] [[Sveta Lucija|Svete Lucije]]** dizajnirao je Sydney Bagshaw 1967, a usvojen je iste godine. Na grbu se nalaze slijedeći simboli: Tudor ruža (Engleska), ljiljan (Francuska), stolica (Afrika), baklja (da osvijetli put) i dva papagaja Svete Lucije. Moto se nalazi ispod grba: "*The Land, The People, The Light*" (Zemlja, Ljudi, Svjetlo).

## Povezano
* Zastava Svete Lucije
Grb Svetog Kristofora i Nevisa

**[[Grb]] [[Sveti Kristofor i Nevis|Svetog Kristofora i Nevisa]]** usvojen je 1967. Simboli koji se nalaze na grbu simboliziraju zemlje Francusku i Englesku, kao i domorodačke kulture. Grb pridržavaju dva pelikana. Ispod grba se nalazi natpis "*Unity In Trinity*" (Jedinstvo U Trojstvu).

## Povezano
* Zastava Svetog Kristofora i Nevisa
Grb Kube

**[[Grb]] [[Kuba|Kube]]** leži na štitu sa zlatnim ključem u gornjem delu koji simboliše ključnu poziciju Kube između dve Amerike. Izlazeće sunce simboliše rađanje nove nacije, a 5 linija podeljenost Kube u kolonijalnom dobu.

## Povezano
* Zastava Kube

## Vanjske veze

* http://www.cubaflags.com/
Grb Svetog Vincenta i Grenadina

**[[Grb]] [[Sveti Vincent i Grenadini|Svetog Vincenta i Grenadina]]** se sastoji iz slijedećih elemenata: u sredini se nalaze dvije žene u rimskim haljinama, od kojih jedna drži palminu granu, a druga kleći ispred zlatnog oltara; iznad grba se nalazi grana pamuka, a ispod je natpis PAX ET JUSTITIA (mir i pravda).

## Povezano
* Zastava Svetog Vincenta i Grenadina
Grb Američkih Djevičanskih otoka

**[[Grb]] [[Američki Djevičanski otoci|Američkih Djevičanskih ostrva]]** sadrži konture tri glavna ostrva Saint Croix, Saint John i Saint Thomas. Oko grba je natpis "*Government of the United States Virgin Islands*" (Vlada Američkih Djevičanskih ostrva). Ovaj grb je zamjenio prijašnji grb koji je bio sličan grbu na sadašnjoj zastavi Američkih Djevičanskih ostrva.

## Povezano
* Zastava Američkih Djevičanskih ostrva
Grb Angvile

**[[Grb]] [[Angvila|Angvile]]** je ustvari amblem koji se nalazi na zastavi Angvile. Sastoji se od tri narandžasta delfina koji su poredani u krug iznad vode. Pozadina je bijele boje.

## Povezano
* Zastava Angvile
Grb Guadeloupea

**[[Grb]] [[Gvadalupe]]** zvanično je samo logo na kojem piše REGION GUADELOUPE, jer je zvanično Gvadalupe prekomorska francuska teritorija, ali takođe se koristi i lokalni nezvanični grb na kojem su prikazana tri ljiljana i sunce.

## Povezano
* Zastava Gvadalupe
Grb Kajmanskih otoka

**[[Grb]] [[Kajmanski Otoci|Kajmanskih ostrva]]** se sastoji od štita na kojem se nalaze tri zelene zvjezde koje predstavljaju tri naseljena ostrva Kajmanskih ostrva na plavo bijeloj pozadini koja predstavlja more. Na gornjem dijelu štita nalazi se zlatni lav, simbol Ujedinjenog Kraljevstva. Iznad štita se nalaze kornjača i ananas. Ispod štita se nalazi citat iz Biblije "*He hath founded it upon the seas*", kao moto ostrva.

## Povezano
* Zastava Kajmanskih ostrva
Grb Martiniquea

**[[Grb]] [[Martinik]]a** je ustvari logo regije Martinik, kao francuske prekomorske teritorije. Zvanični grb na ostrvu je grb Francuske.

Nezvanično se koristi historijski grb koji je napravljen po uzoru na zastavu.

## Povezano
* Zastava Martinika
Grb Montserrata

**[[Grb]] [[Montserrat|Monserata]]** je usvojen 1909. Sastoji se od štita na kojem se nalazi djevojka u zelenom koja predstavlja Erin, žensku personofikaciju Irske koja drži harfu. Pored nje se nalazi krst, simbol kršćanstva. Ovaj grb se nalazi i na zastavi Monserata.

## Povezano
* Zastava Monserata
Grb Portorika

**[[Grb]] [[Portoriko|Porto Rika]]** je uspostavljen 1511. i najstariji grb je "Novog Svijeta". Na sredini štita je janje (Božije) i zastava koji predstavljaju Ivana Krstitelja. Janje sjedi na Knjizi Otkrivenja. Rub štita je predstavljen različitim elementima: zamkovi i lavovi predstavljaju Kastilju i Leon, a zastave Aragon i Siciliju. Jerusalemski krst predstavlja odanost katoličkoj vjeri. Slofo F predstavlja Ferdinanda II od Aragona, a slovo Y Izabelu I od Kastilje. Ispod grba je citat iz Biblije "*Joannes Est Nomem Ejus*" (Ivan Je Njegovo Ime), predstavlja sv. Ivana, stari naziv za ostrvo.

## Povezano
* Zastava Porto Rika